PARANTUMISKOULU
KANAANILAISNAISEN TYTÄR
Hei. Tämä on Parantumiskoulu, ja minä olen pastori Jaanus Ringmäe.
Olen tämän ohjelman puitteissa käsitellyt parantumista jo pitkään.
Seuraa sinäkin ohjelmaamme tosi valppaana, -
jotta Jumalan Sana voisi laskeutua sydämeesi. Kuinka sen teet?
Se tapahtuu kuuntelemalla tarkkaan, ja syventymällä käsittelemiini -
eri Raamatun kohtiin, jotta Jumalan Sana voisi muuttaa elämäsi.
Tänään paneudun kanaanilaisnaisen tyttären parantumiseen.
KANAANILAISNAISEN TYTÄR
Puhun siis kanaanilaisnaisen tyttären parantumisesta.
Kertomus löytyy kohdasta Matt. 15:21-28, ja se kuuluu näin: -
"Lähdettyään sieltä Jeesus meni Tyroksen ja Sidonin seudulle.
Siellä muuan kanaanilainen nainen, sen seudun asukas, tuli ja huusi: -
'Herra, Daavidin Poika, armahda minua! Paha henki -
vaivaa kauheasti tytärtäni.' Mutta hän ei vastannut naiselle mitään.
Opetuslapset tulivat Jeesuksen luo ja pyysivät: "Tee hänelle jotakin."
...Mutta Jeesus vastasi: "Ei minua ole lähetetty muita kuin -
Israelin kansan kadonneita lampaita varten."
Silti nainen tuli lähemmäs, heittäytyi maahan Jeesuksen eteen ja sanoi:
'Herra, auta minua!' Mutta Jeesus sanoi hänelle: -
'Ei ole oikein ottaa lapsilta leipä ja heittää se koiranpenikoille.'
'Ei olekaan, Herra', vastasi nainen, 'mutta saavathan -
koiratkin syödä isäntänsä pöydältä putoilevia palasia.'
Silloin Jeesus sanoi hänelle: "Suuri on sinun uskosi, nainen!
Tapahtukoon niin kuin tahdot." Siitä hetkestä tytär oli terve."
Luen saman kertomuksen kohdasta Mark. 7:24-30, vähän eri vivahtein.
"Jeesus lähti sieltä Tyroksen alueelle. Hän meni erääseen taloon ja halusi -
pysytellä tuntemattomana, mutta hänen tulonsa ei pysynyt salassa.
Hänestä kuuli muuan nainen, jonka tytärtä vaivasi saastainen henki, -
ja nainen tuli heti hänen luokseen ja lankesi hänen jalkoihinsa...
Hän ei ollut juutalainen, vaan Syyrian foinikialaisia.
Hän pyysi Jeesusta ajamaan pahan hengen hänen tyttärestään, -
mutta Jeesus sanoi: 'Anna lasten ensin syödä kyllikseen.
Ei ole oikein ottaa lapsilta leipä ja heittää se koiranpenikoille.'
Nainen vastasi: 'Herra, saavathan koiratkin pöydän alla syödä -
lapsilta putoilevia palasia.' Silloin Jeesus sanoi hänelle: -
"Kun noin sanot, mene. Paha henki on lähtenyt tyttärestäsi."
Nainen meni kotiin ... Paha henki oli lähtenyt hänestä."
Tämäkin tarina tuo esiin niitä periaatteita, jotka johtivat -
sekä tyttären parantumiseen, että pahan hengen lähtemiseen hänestä.
Jumala haluaa sekä parantaa, että vapauttaa pahasta hengestä.
Ensimmäiseksi kannattaa pistää merkille, että -
tämä nainen asui Tyroksen ja Sidonin seudulla, ja -
naisen kerrottiin olevan kanaanilainen tai foinikialainen.
Tämä viittaa siihen, ettei nainen ollut liitossa Jumalan kanssa.
Hän ei ollut juutalainen, eikä näin ollen osa Israelin valittua kansaa.
Nykyaikana sanoisimme, ettei nainen ollut kristitty.
Mutta tästäkin huolimatta Jumala halusi auttaa ja parantaa.
Joskus kysytään, onko epäuskoisen sairaan puolesta rukoilu oikein.
Kyllä on - Jumala haluaa osoittaa hänelle rakkauttaan ja hyvyyttään.
Koettuaan hyvyyden, ihminen usein päättää lähteä seuraamaan Jeesusta.
Tässäkin ihminen sai avun ilman Jumalan kanssa tehtyä sopimusta.
Seuraavaksi sanotaan, että naisen tytärtä vaivasi paha henki.
Kristittyinä meidän tulee olla tietoisia siitä, että pahat henget -
toimivat elämässämme vain, jos me mahdollistamme sen.
Miksi paha henki vaivasi tämän naisen tytärtä - sitä emme tiedä.
Historiallisessa mielessä tiedämme, että tuon ajan ihmiset -
noudattivat paljon outoja tapoja ja käyttäytymismalleja.
Se mahdollisti ehkä sen, että paha henki voi toimia naisen perheessä.
Kristittyinä meidän tulee tietää, että Raamatun mukaan -
meidän ei pidä antaa Paholaiselle tilaisuutta (Ef. 4:27).
Kuinka siis vastustamme Paholaista? Jeesus teki sen Jumalan Sanalla.
Eli hän toisti sen, mitä Jumala on tästä asiasta Sanassaan puhunut.
Jeesus ei suostunut antamaan Paholaiselle tilaisuutta!
Emme saa taipua Paholaisen yrittäessä vallata mieltämme.
Meidän tulee asettaa Paholaisen toiminnan estävät, selkeät rajat.
Eli Paholaisen ei pidä tuosta vain päästä sotkemaan elämäämme...
Jokin syy oli tässäkin sille, miksi paha henki vaivasi naisen tytärtä.
Seuraavana mainittu asia liittyy klassisesti parantumiseen.
Nainen päästää suustaan huudon: -
"Herra, Daavidin Poika, armahda minua!" - Miksi nainen toimii näin?
Siksi, että hän oli kuullut ja nähnyt toistenkin tekevän niin.
Hän oli nähnyt ihmisten saaneen apua juuri näin.
Ihmiset olivat parantuneet ja vapautuneet myös pahasta hengestä.
Nainen huutaa: "Daavidin Poika, armahda minua!"
"Daavidin Poika" tarkoittaa sitä, että Jeesus on Jumalan voitelema -
Messias ja Kristus, jonka yllä lepää Jumalan läsnäolo.
Nainen käsitti sen, koska hän huusi pyytäen Jeesusta armahtamaan.
Näemme tässä taas yhden niistä useista Raamatun kohdista, -
joissa parantumista haluavat ihmiset pyytävät Jeesusta armahtamaan.
Nykyään rukoilemme: "Jumala, paranna", eikä se ole väärin.
Mutta Jumala parantaa juuri oman armonsa ja myötätuntonsa vuoksi.
Hän tuntee kohtaamme rakkautta ja sääliä, ja siksi Hän myös parantaa.
Tämän takia ihmiset etsivät ja tavoittelivat Jumalan armoa.
Tulee muistaa, että Jumalan armahtaessa meitä, -
Hän antaa meille jotakin sellaista, jota emme ole itse ansainneet.
Se on Jumalan lahja meille! Samoin kuin Jumalan armahdus -
tarjoaa anteeksiannon, samoin armahdus tarjoaa myös parantumisen.
Kirjataan ylös, että Jumalan armahdus merkitsee parantumista.
JUMALAN ARMAHDUS MERKITSEE PARANTUMISTA
Jumalan armahdus tarkoittaa siis parantumista.
Nainen pyysi ja toivoi sitä, ja lopulta hän sen myös sai.
Jatkaessamme lukua eteenpäin, näemme naisen sinnikkyyden.
Matt. 15:22 nainen huutaa: "Herra, Daavidin Poika, armahda minua!
Paha henki vaivaa kauheasti tytärtäni." Sitten jakeessa 23 -
sanotaan: "Mutta hän ei vastannut naiselle mitään."
Miksi Jeesus ei reagoinut naisen huutoon? Jatketaan eteenpäin...
"Opetuslapset tulivat Jeesuksen luo ja pyysivät: 'Tee hänelle jotakin.
Hän kulkee perässämme ja huutaa.' " He halusivat päästä naisesta eroon.
"Mutta Jeesus vastasi: 'Ei minua ole lähetetty muita kuin -
Israelin kansan kadonneita lampaita varten.' "
Miksi Jeesus ei heti kääntynyt tämän naisen puoleen?
Yhtenä selityksenä voi olla se, että usko ylittää kaikki esteet.
Jeesus ei taaskaan pyrkinyt tekemään parantumista helpoksi, -
sillä meidän tulee käyttää uskoamme eli toimia uskomme mukaan.
Naisenkin tuli toimia uskossa saadakseen vastaanottaa ihmeensä.
Siksi Jeesus ei yrittänytkään tehdä asiaa naiselle kovin helpoksi.
Lisäksi Jeesus sanoi olevansa -
lähetetty vain Israelin kansan kadonneita lampaita varten.
Eli Jeesuksella oli konkreettinen tehtävä siinä, kun -
hänet oli alkujaan lähetetty erityisesti juutalaisia varten.
Jeesuksen sanoma oli ennen kaikkea tarkoitettu juutalaisille -
osoittamaan heille, että Jeesus oli Messias.
Myöhemmin näemme Jeesuksen sanoman kuuluvan koko maailmalle!
Mutta se oli Jeesuksen osa. Hän siis sanoo: "Ei minua ole -
lähetetty muita kuin Israelin kansan kadonneita lampaita varten."
Jae 25: "Silti nainen tuli lähemmäs, heittäytyi maahan Jeesuksen eteen -
ja sanoi: "Herra, auta minua!" " Eli nainen ei luovuttanut.
Hän oli juuri kuullut: "EI, minua ei ole lähetetty sinua varten"...
Mutta sellainen vaihtoehto ei naisen mielestä ollut mahdollinen!
Tämä on hyvä esimerkki peräänantamattomasta uskosta, -
eli vahvasta uskosta Jumalaan ja Hänen haluunsa auttaa.
Usko ojentautuu kohti ja takertuu lujasti kiinni siihen, mihin uskoo!
Nainenkin sai sen, mihin uskoi.
Kun Jumala tarjoaa meille jotakin, on luonnollista ottaa se vastaan.
Kohta näemme mielenkiintoisen periaatteen - kirjaan senkin ylös.
Eli: Parantuminen on lasten leipä.
PARANTUMINEN ON LASTEN LEIPÄ
Katsotaan, mitä Jeesus sanoo. Jatketaan jakeesta 25: -
"Silti nainen tuli lähemmäs, heittäytyi maahan Jeesuksen eteen ja sanoi: -
'Herra, auta minua!' Mutta Jeesus sanoi hänelle: -
'Ei ole oikein ottaa lapsilta leipä ja heittää se koiranpenikoille.' "
Nainen halusi, että tytär vapautuisi ja tulisi terveeksi.
Jeesus sanoi: "Ei ole oikein ottaa lapsilta leipä ja heittää ..."
Tällä hän tarkoitti parantumisen kuuluvan Jumalan lapsille.
Hän käyttää tässä parantumisen vertauskuvana lasten leipää.
Onneksi emme tässä ajassa ole kärsineet sodasta emmekä nälästä.
Mutta vaimoni äiti lähetettiin pikkulapsena Siperiaan, ja -
kun hänen äitinsä teki ruokaa, se saattoi olla pelkkää perunaa.
Koska perunaakaan ei ollut paljon, vähät perunat pilkottiin pieneksi -
ja niistä pienistä paloista tehtiin keittoa.
Aamulla syötiin laihempaa keittoa ja päivällä perunoita oli enemmän.
Tällaista ruokaa syötiin jatkuvasti päivästä päivään..
Vanhemmat huolehtivat, että lapset saivat aina edes jotakin syötävää -
silloinkin, kun ruoka oli täysin loppu. He itse olivat ilman ruokaa.
Tällä vertaiskuvalla viitataan samaan, koskien lasten vanhempia.
Vakavassa puutteessa he huolehtivat siitä, että lapset saavat syötävää.
Jumala kutsuu paranemista lasten leiväksi.
Tässä ei puhuta lasten jälkiruoasta tai makeisista - vaan leivästä.
Leipä viittaa meidän jokapäiväiseen ravitsemiseemme.
Se ei tarkoita pelkkää yksittäisten toiveidemme täyttämistä, -
vaan perushuolenpitoa, joka kuuluu meille.
Eli tällä Jumala tarkoittaa paranemisen kuuluvan myös sinulle.
Jumala näkee sinut lapsenaan ja haluaa aina pitää sinut terveenä.
Koska olemme liitossa Jumalan kanssa, tämä kuuluu meille.
Se on meille lahja, jota emme itse voi ansaita - se on lasten leipä.
Kaikesta huolimatta, nainen näkee tässä vieläkin mahdollisuutensa.
Katsotaan, mitä hän sanoo.
Nainen sanoi... tai luen jakeesta 26 alkaen: -
"Mutta Jeesus sanoi hänelle: 'Ei ole oikein ottaa lapsilta leipä -
ja heittää se koiranpenikoille.'
'Ei olekaan, Herra', vastasi nainen, 'mutta saavathan koiratkin syödä -
isäntänsä pöydältä putoilevia palasia.' "
Vironkielinen käännöksemme puhuu koiranpenikoista, -
mutta tosiasiassa Jeesus puhui koirasta.
Eli hieman kierrellen Jeesus antoi naiselle viestin: "Olet koira".
Miksi ihmeessä Jeesus soimasi naista nimittäen häntä koiraksi?
Tuona aikana ja tuolla alueella oli levinnyt sellainen tapa, että -
epäpyhänä pidettyä ihmistä nimiteltiin koiraksi.
Tämän kansan joukossa olikin paljon epäjumalien palvontaa -
ja kaikenlaista muuta ruokottomuutta ja rivoutta.
Tähän Jeesus viittaakin - hän ei voi antaa lasten leipää koirille.
Hänen tarkoituksensa ei sinänsä ole soimata naista koiraksi, -
eikä edes verrata häntä eläimeen.
Hän viittaa tällä sen kansan elämäntapoihin ja asenteisiin.
Tavallaan nainen myöntää asian olevan niin, kun hän sanoo: -
"saavathan koiratkin syödä isäntänsä ... putoilevia palasia."
Hän tajuaa Jumalan olevan hyvä ja antelias, koska -
Hän on valmis tarjoamaan apuaan tämän kansan tavoista huolimatta.
Jumala haluaa tarjota apuaan kaikille riippumatta heidän -
elämästä ja asenteista. Nainenkin tuli etsimään Jumalan armahdusta.
Jumalan armahdus tarkoittaa sekä anteeksiantoa, että parantumista.
Tämän nainenkin lopulta sai. - Eli nainen sanoo: "mutta saavathan -
koiratkin syödä isäntänsä pöydältä putoilevia palasia."
Hän on tehnyt mielenkiintoisen havainnon - eli sen, että -
tyttären parantumiseen riittäisi jo pieni leivänmurunenkin!
Tuon tähän toisenkin ajatuksen pohdittavaksi.
Jos leivänpalanen riitti tyttären vapauttamiseksi pahasta hengestä, -
mikä tilanne onkaan meillä, joille on tarjolla kokonainen leipä!
Jumala tarjoaa meille terveyden suuressa mittakaavassa.
Hän ei tarjoa leivänmurusia vaan leipää - olemmehan Hänen lapsiaan!
Hän ravitsee ja tervehdyttää meidät joka päivä.
Tässä kohtaa mieleeni nousee psalmi 23:5, jossa sanotaan: -
"Sinä katat minulle pöydän vihollisteni silmien eteen..."
Joku voi ajatella psalmin 23 kertovan taivaasta, jossa -
Herra on meidän paimenemme, eikä meiltä mitään puutu. Mutta -
siinähän sanotaan Hänen kattavan meille pöydän vihollistemme eteen.
Montako vihollista saat mukaasi taivaaseen, voisin kysyä.
Psalmi 23 kertoo elämästämme täällä maan päällä, eikä taivaasta.
Jumala kattaa meille maan päällä pöydän vihollistemme silmien eteen.
Yksi vihollisista on Paholainen, jonka eteen pöytämme katetaan, -
ja sillä katetulla pöydällä meitä odottaa myös tervenemisen leipä.
Voit tarttua leipään, koska osa siitä kuuluu sinulle.
Et ole koira vaan Jumalan lapsi, joka istut katetun pöydän ääressä -
ja syöt Jumalan tarjoamaa leipää.
Raamatussa on monia kertomuksia, jotka kuvaavat ihmisten uskoa.
Mutta me olemme täysin eri asemassa kuin mitä he olivat.
Meidän asemamme on parempi, sillä olemme Jumalan lapsia.
Emme ole kanaanilaisnaisen tavoin Jumalan liiton ulkopuolella.
Olemme tulleet Jumalan tykö, kuten varmasti sinäkin, ohjelman katsoja.
Me olemme niitä Jumalan lapsia, joita Hänen tarjouksensa koskee.
Mutta meidän pitäisi "kopioida" heidän uskonsa, joka on sinnikäs, -
joka ei anna periksi eikä luovuta, ennenkuin on saavuttanut päämäärän.
Kannattaa muistaa ihmisten asema silloin, ja oma asemamme tänään.
Nainen siis sanoi leivänpalastenkin auttavan.
Mennään jakeeseen 28: -
"Silloin Jeesus sanoi hänelle: 'Suuri on sinun uskosi, nainen!
Tapahtukoon niin kuin tahdot.' "
Kirjoitan muistiin tämänkin, eli "Tapahtukoon niin kuin tahdot".
Kuulostaa korkealentoiselta.
TAPAHTUKOON NIIN KUIN TAHDOT
Tätä lausetta ei pidä irrottaa asiayhteydestään.
Tulee muistaa, että tämä lause on lähtöisin Jumalan Sanasta.
Se, mitä nainen tahtoi, oli yhtä Jumalan tahdon kanssa, sillä -
Jumala on Sanassaan ilmaissut haluavansa parantaa kaikki sairaat.
On tärkeätä, että odotuksemme ja toiveemme ovat -
yhteneväiset Jumalan Sanan kanssa, jotta tahtomme ja toiveemme -
voisivat toteutua elämässämme.
Klassinen esimerkki on useimmille tuttu Isä meidän -rukous: -
"Tapahtukoon Sinun tahtosi, myös maan päällä, niinkuin taivaassa".
Rukoilemme näin, koska haluamme Jumalan tahdon toteutuvan elämässä.
Meidän on silti ilmaistava omakin toiveemme, jotta se voisi toteutua.
Siitä tässä on kyse. Jumala ei pakota sinulle tahtoaan väkisin, -
jos sinä et sitä halua, ja se on tahtoasi vastaan.
Jumala puuttuu elämäämme vain, jos itse toivomme sitä - ei muuten.
Näin toimii myös parantuminen. Kun tahdomme Jumalan tulevan -
parantamaan meidät ja muuttamaan elämämme, niin Hän tulee!
Kertomuksen nainen halusi tässä tilanteessa muuttua.
Tosin Jeesus oli tehnyt ehkä jopa suunnitelmallisesti naiselle -
pienen "opintopolun" esteineen, jotka hänen tuli ensin ylittää.
Kannattaa muistaa, että meidänkin tulee olla valmiita muuttumaan.
Välillä ihmiset haluavat Jumalalta ihmeen tai parantumisen, mutta -
muuten he haluavat Jumalan jättävän heidät rauhaan! Näin se ei toimi!
Jos tahdot saada Jumalalta ihmeen, Hänkin tahtoo puuttua elämääsi.
Ottaessasi Jeesuksen elämääsi, -
uskon sinun rukouksessa sanoneen Jeesuksen olevan sinun Herrasi.
Jotkut kristityt eivät ymmärrä, mitä sillä edes tarkoitetaan.
Se tarkoittaa sitä, että Jeesus hallitsee nyt elämääsi.
Annoit hänelle tietoisesti täydet oikeudet puuttua elämääsi.
Naisen tilanne oli samanlainen. Hän halusi muutoksen elämäänsä, joten -
hän tunnusti eläneensä ja käyttäytyneensä väärin, ja siksi -
hän tarvitsi nyt apua Jumalalta. Mutta jotta ihme voisi tapahtua, -
nainen oli valmis myös muuttumaan. Tapahtumien järjestys on tärkeä!
Jos sinulla on jokin vuosikausia ratkaisuaan odottanut asia, -
sinun on viisasta kysyä: "Jumala, minkä tulisi elämässäni muuttua?
Mitä minun tulisi tehdä toisin?" Ja Jumala puhuu sydämellesi -
ohjaten sinua kiinnittämään huomiosi oikeisiin asioihin.
Siitä seuraa ratkaisut, muutokset ja ihmeet.
Tässä lopussa Jeesus sanoo: " 'Suuri on sinun uskosi, nainen!
Tapahtukoon niin kuin tahdot.' Siitä hetkestä tytär oli terve."
Tytär itse ei ollut tapahtumahetkellä paikalla.
Jeesus oli etäällä tyttärestä, kun hän sanoi naiselle: -
"Tapahtukoon niin kuin tahdot"..ja kiitos USKON, paha henki lähti!
Jos sinä vaellat uskossa, pahoilla hengillä ei ole sijaa elämässäsi.
Näin usko toimii - vaikka Jeesus ei ollut fyysisesti tyttären luona.
Olen myös rukoillut ihmisten edestä etäältä, ja Jumala on toiminut.
Kun tänään rukoilen puolestasi, en ole luonasi fyysisesti läsnä, -
mutta Jumala ojentaa kätensä ja on paikalla sinun luonasi -
tuoden elämääsi ratkaisun, ihmeen ja parantumisen.
Nainen ei ollut liitossa Jumalan kanssa, mutta sinä olet.
Näemme tästä, kuinka nainen huusi pyytäen Jumalaa armahtamaan -
ja näyttämään hyvyytensä häntä kohtaan.
Näemme parantumisen olevan lasten leipää.
Ja koska olet Jumalan lapsi, se kuuluu sinulle.
Jeesus kutsui naista koiraksi, mutta ei loukatakseen häntä, -
vaan tuodakseen naiselle esiin tarpeen muuttaa omaa elämäntyyliä.
Nainen hyväksyi tämän ja oli valmis muuttumaan.
Hänen uskonsa oli suuri, joten hän sai sen, mitä tahtoi.
Tarttuessasi uskossa kiinni Jumalan Sanaan, myös sinä löydät ratkaisun.
Rukoilen puolestasi, kuten olen aiemmissakin lähetyksissä tehnyt.
Rohkaisen sinua laittamaan uskossa käden päällesi.
Rukoilen nyt puolestasi: Isä, kiitän Sinua Jeesuksen nimessä -
siitä, että parannat nyt jokaisen, joka on pannut käden päälleen.
Jeesuksen nimessä, käsken kipujen, sairauksien ja vaivojen kadota!
Käsken kaikkia pahoja henkiä päästämään ihmiset irti otteestaan!
Isä, vapauta ja paranna ihmisten kehot ja palauta ne entiselleen.
Kiitän rauhastasi ja voimastasi.
Jeesuksen nimessä, Aamen ja Aamen
Tallinnan Hoosianna-seurakunnan Parantumiskoulu
Suomennos: Irene Tarkka